paragraph_text: Veliki uzlet u karijeri doživljava nakon susreta s producentom Davidom Selznickom koji joj nakon niza probnih snimanja dodjeljuje glavnu ulogu u adaptaciji romana Rebecca. Film, koji je obilježio američki debi redatelja Alfreda Hitchcocka, postigao je veliki uspjeh i Joan Fontaine donio nominaciju za Oscara za najbolju glavnu glumicu. Oscara osvaja iduće godine, za dojmljivu interpretaciju u psihološkoj drami Sumnja također u režiji Alfreda Hitchcocka.